thecodefatherco/RoDrive huggingface dataset:
Întrebare: Cum veți proceda dacă intenționați să schimbați direcția de mers spre dreapta?
Imagine: Imaginea prezintă o intersecție semaforizată, cu indicatorul în formă de romb cu margine albă și interior galben, 'Drum cu prioritate' și un indicator pătrat albastru cu un triunghi alb în interiorul căruia se află un pieton deasupra unei treceri de pietoni, ce semnalizează prezența unei treceri de pietoni. Și la dreapta se află o trecere de pietoni, pe care traversează pietoni.
Variante de răspuns:
Semnalizați schimbarea direcției de mers; pietonii vă vor acorda prioritate
Semnalizați schimbarea direcției de mers; acordați prioritate vehiculelor care circulă din partea stângă
Semnalizați schimbarea direcției de mers și acordați prioritate de trecere pietonilor
Răspuns corect: Semnalizați schimbarea direcției de mers și acordați prioritate de trecere pietonilor
Explicație: În situația dată, virând către dreapta, pe lângă obligația de a semnaliza din timp manevra, chiar dacă semaforul este pe culoarea verde, trebuie să acordați prioritate de trecere pietonilor angajați în traversarea regulamentară a drumului pe care doriți să intrați, atunci când aceștia se află pe sensul dumneavoastră de mers.
Întrebare: Cum este corect să procedați dacă părăsiți drumul prioritar?
Imagine: Imaginea prezintă perspectiva unui șofer într-o intersecție semnalizată cu indicatorul în formă de romb cu margine albă și interior galben, 'Drum cu prioritate' însoțit de panoul adițional ce arată intersecția, îngroșând drumul spre dreapta. Șoferul are prioritate dacă virează la dreapta, dar trebuie să acorde prioritate de dreapta dacă vrea să vireze la stânga.
Variante de răspuns:
Aveți prioritate, deoarece vă aflați pe un drum prioritar
Cedați trecerea vehiculelor care vin din față
Cedați trecerea vehiculelor care vin din dreapta
Răspuns corect: Cedați trecerea vehiculelor care vin din dreapta
Explicație: În această intersecție întâlniți indicatorul „Drum cu prioritate” însoțit de un panou adițional care indică direcția drumului cu prioritate. Având în vedere că în enunțul întrebării este specificat că dvs. veți părăsi drumul cu prioritate, înseamnă că veți vira la stânga în această intersecție. Astfel vă veți intersecta traiectoria cu cea a vehiculelor care vin de pe drumul prioritar, mai exact din partea dreaptă, și trebuie să le acordați acestora prioritate de trecere pentru că în timpul virajului către stânga pe care îl efectuați acestea vin din partea dreapta a dvs., după care vă puteți continua deplasarea.
Întrebare: În ce ordine vor trece autovehiculele prin intersecția prezentată?
Imagine: Imaginea prezintă o intersecție nesemaforizată. Vehiculul roșu aflat în dreapta virează la stânga, motocicleta aflată jos circulă înainte, iar camionul aflat în stânga circulă înainte. Toate drumurile sunt însoțite de indicatoare care evidențiază faptul că vehiculele care vin din dreapta și virează la stânga au prioritate.
Variante de răspuns:
Autoturismul, autocamionul, motocicleta
Autocamionul, autoturismul, motocicleta
Autoturismul, motocicleta, autocamionul
Răspuns corect: Autoturismul, motocicleta, autocamionul
Explicație: Intersecția din imagine este dirijată cu indicatoare de reglementare de prioritate, sub fiecare indicator se găsește câte un panou adițional care ne indică direcția drumului cu prioritate. Autocamionul vine de pe un drum fără prioritate, întâlnind indicatorul „Cedează trecerea” și are obligația să le acorde prioritate celorlalte autovehicule. Motocicleta și autoturismul vin de pe drumurile cu prioritate, ambele întâlnind indicatorul „Drum cu prioritate”, între acestea s-a creat o situație de egalitate, situație în care se va aplica regula priorității de dreapta, motocicleta îi va ceda trecerea autoturismului, deoarece acesta îi vine din partea dreaptă. Ordinea de trecere este următoarea: autoturismul, motocicleta, iar ultimul prin aceasta intersecție va trece autocamionul.
Întrebare: Care dintre indicatoarele alăturate creează obligații pentru conducătorii de vehicule?
Imagine: Imaginea prezintă două indicatoare rutiere: unul circular albastru, cu o bicicletă albă în stânga și pietoni în dreapta, ce reprezintă delimitarea pistelor pentru pietoni și biciclete (1) și unul triunghiular, cu margini roșii și un pieton în mijloc ce traversează o trecere de pietoni, de avertizare ce presemnalizează o trecere de pietoni (2). Indicatorul 1 obligă pietonii și bicicliștii să folosească pista comună desemnată, bicicletele fiind vehicule, iar indicatorul 2 avertizează șoferii asupra unei treceri de pietoni în apropiere, solicitând reducerea vitezei și acordarea priorității pietonilor.
Variante de răspuns:
Indicatorul nr. 1
Indicatorul nr. 2
Nici unul dintre aceste indicatoare
Răspuns corect: Indicatorul nr. 1
Explicație: Care dintre indicatoarele alăturate creează obligaţii pentru conducătorii de vehicule? Atenție! Pentru conducătorii de VEHICULE, nu de autovehicule. Indicatorul 1 se numește “Delimitarea pistelor pentru pietoni și biciclete”, la întalnirea acestui indicator, pietonii și bicicletele, bicicletele făcând parte din categoria VEHICULE, sunt obligați să circule numai pe pista specifică pentru categoria din care fac parte. Deci acest indicator crează obligații pentru conducătorii de vehicule, adică pentru biciclști. Indicatorul 2 se numește “Presemnalizare trecere de pietoni”, acesta avertizeaza că peste 50-200 de metri urmează o trecere pentru pietoni, acesta nu crează obligții pentru conducătorii de vehicule. Însa la trecerea pentru pietoni pe care acesta o presemnalizează conducătorul de vehicul este obligat să acorde prioritate de trecre pietonului care traversează drumul public, prin loc special amenajat, marcat şi semnalizat corespunzător ori la culoarea verde a semaforului destinat lui, atunci când acesta se află pe sensul de mers al vehiculului.
Întrebare: Care dintre vehicule trebuie să oprească la semnalul polițistului?
Imagine: Imaginea prezintă o intersecție semaforizată, văzută de sus, dirijată de un polițist rutier. Polițistul cu brațele întinse lateral indică oprirea pentru vehiculele care vin din față și din spate. În intersecție se află un autoturism albastru, aflat în spatele polițistului, un tramvai galben tot în spatele său, un tramvai roșu în fața polițistului și o motocicletă, care vine din lateralul polițistului. Toate vehiculele, mai puțin tramvaiul galben care intenționează să vireze la dreapta, vor să meargă înainte.
Variante de răspuns:
Toate vehiculele
Tramvaiele și autoturismul
Bicicleta
Răspuns corect: Tramvaiele și autoturismul
Explicație: Intersecția este dirijată cu polițist de circulație, în acest caz se va respecta cu prioritate semnalul polițistului. Semnalul adresat de polițist semnifică oprire pentru vehiculele a căror direcție inițială de deplasare se intersectează cu brațele acestuia, în situația dată trebuie să oprească tramvaiele și autoturismul, bicicleta își poate continua deplasarea.
Întrebare: Care este traseul de urmat pentru autoturismul din imagine?
Imagine: Imaginea prezintă o intersecție giratorie. Vehiculul roșu intenționează să iasă pe a treia ieșire. Sensul giratoriu are trei benzi, dar autovehiculul dorește să folosească fie banda din marginea sensului giratoriu(prima bandă), fie banda din mijloc(a doua bandă).
Variante de răspuns:
Traseul 1
Traseul 2
Oricare dintre cele două, dacă respectă toate prevederile legii
Răspuns corect: Oricare dintre cele două, dacă respectă toate prevederile legii
Explicație: În această intersecție circulația se desfășoară în sens giratoriu iar autovehiculul vine de pe un drum cu o singură bandă de circulație pe sens. Trebuie știut că legislația rutieră nu specifică ce bandă de circulație să se folosească în interiorul unei intersecții cu sens giratoriu. Prin urmare, conducătorul de vehicul poate folosi ambele trasee, atât timp cât respectă prevederile legale cu privire la circulația pe benzi și având obligația să semnalizeze din timp părăsirea intersecției și să se asigure că o pot face fără să perturbe circulația sau să pună în pericol siguranța celorlalți participanți la trafic.
Întrebare: În situația dată sunteți obligat:
Imagine: Imaginea prezintă o stradă urbană din perspectiva unui șofer, cu vehicule parcate pe partea dreaptă și indicatorul triunghiular cu margini roșii, cu doi copii în mijlocul său, avertizând faptul că este o zonă frecventată de copii.
Variante de răspuns:
Să nu depășiți viteza de 30 km/h între orele 7.00-22.00, fiind într-o zonă frecventată de copii
Să acordați prioritate de trecere bicicliștilor
Să ocoliți locurile de joacă pentru copii
Răspuns corect: Să nu depășiți viteza de 30 km/h între orele 7.00-22.00, fiind într-o zonă frecventată de copii
Explicație: În această situație întâlniți indicatorul "Copii", acesta se instalează în apropierea locurilor frecventate de copii (școli, grădinițe, locuri de joacă, parcuri, etc.) acolo unde există posibilitatea ca aceștia să apară pe neașteptate pe partea carosabilă. La întâlnirea acestuia trebuie să circulați cu atenție sporită iar în intervalul orar 7:00 - 22:00, aveți obligația să reduceți viteza până la 30 km/h în localități și 50 km/h în afara localităților.
Întrebare: Cum trebuie să procedați în situația dată?
Imagine: Imaginea prezintă o trecere la nivel cu calea ferată din perspectiva unui șofer, semnalizată cu semnale luminoase și bariere. Barierele sunt coborâte, dar semnalele luminoase intermitent-alternative roșii sunt pornite. Șoferul se află în fața trecerii și intenționează să treacă.
Variante de răspuns:
Vă continuați deplasarea, deoarece cele două lumini roșii alternante indică permisiunea de a traversa calea ferată
Opriți
Vă continuați deplasarea dacă semibarierele nu sunt coborâte încă
Răspuns corect: Opriți
Explicație: În situația dată observăm că semnalul cu lumini intermitent-alternative roșii este în funcțiune, acest semnal obligă conducătorii de vehicule să oprească, urmând ca barierele să coboare. În situația dată trebuie să opriți autovehiculul în fața barierei și să așteptați semnalul care vă permite trecerea.
Întrebare: Care dintre cele trei autoturisme este parcat regulamentar?
Imagine: Imaginea prezintă un indicator dreptunghiular albastru, cu inscripția P albă și o mașină albă care se află pe o porțiune mai înaltă de drum în interiorul său, care semnifică faptul că este permisă parcarea paralelă cu drumul pe trotuar. Sub indicator se află un panou adițional dreptunghiular, cu o săgeată care are capăt atât în sus, cât și în jos, ceea ce indică faptul că șoferii pot să parcheze înainte și în spatele indicatorii, cât timp respectă regulile impuse de indicator.
Variante de răspuns:
Autoturismul albastru
Autoturismul roșu și autoturismul albastru, deoarece nu depășesc zona marcată de indicator
Autoturismul verde și autoturismul roșu, deoarece respectă semnificația indicatorului
Răspuns corect: Autoturismul verde și autoturismul roșu, deoarece respectă semnificația indicatorului
Explicație: Indicatorul împreună cu panoul adițional confirmă o zonă special amenajată pentru parcare, unde vehiculele vor parca paralel cu drumul și cu toate roțile pe trotuar. Dintre cele trei autoturisme, doar autoturismul verde și cel roșu au parcat regulamentar, autoturismul albastru nu a respectat semnificația indicatorului și a panoului adițional parcând doar cu două roți pe trotuar.
Întrebare: Puteți depăși tramvaiul oprit în stație?
Imagine: Imaginea prezintă un tramvai staționat pe partea stângă a drumului, din perspectiva unui șofer aflat pe partea dreaptă a drumului. Tramvaiul a staționat în dreptul unei stații fără refugiu pentru pietoni, permițând unui pieton să coboare în stație. 
Variante de răspuns:
Nu, deoarece tramvaiul se depășește prin partea stângă
Nu, deoarece în stație nu există refugiu pentru pietoni
Da, deoarece între șina de tramvai și trotuar există spațiu suficient pentru depășire
Răspuns corect: Nu, deoarece în stație nu există refugiu pentru pietoni
Explicație: Atunci când întâlniți un tramvai oprit într-o stație fără refugiu pentru pietoni, aveți obligația de a opri în spatele tramvaiului, acordând prioritate pietonilor care traversează strada și vă puteți relua deplasarea numai după ce ușile tramvaiului au fost închise și v-ați asigurat că nu puneți în pericol siguranța pietonilor angajați în traversarea drumului public. Depășirea vehiculelor se interzice în dreptul stației pentru tramvai, atunci când acesta este oprit, iar stația nu este prevăzută cu refugiu pentru pietoni.
Întrebare: Indicatorul semnifică:
Imagine: Imaginea prezintă un pod cu înălțime limitată, din perspectiva unui șofer în trafic, aflat în fața acelui pod. Un indicator circular, cu margini roșii, cu câte un triunghi negru în partea de sus, respectiv partea de jos a indictorului, cu vârfurile spre mijlocul acestuia, cu inscripția '3,50 m', este prezent, care interzice circulația vehiculelor cu o înălțime mai mare de 3,50 metri
Variante de răspuns:
Accesul interzis vehiculelor cu o înălțime mai mare de 3,5 m
Accesul permis numai vehiculelor cu o lățime mai mică de 3,5 m
Distanța minimă obligatorie dintre două vehicule
Răspuns corect: Accesul interzis vehiculelor cu o înălțime mai mare de 3,5 m
Explicație: Indicatorul pe care l-ați întâlnit se numește “Accesul interzis vehiculelor cu înălțimea mai mare de 3.5 metri”. Acest indicator interzice accesul vehiculelor care au o înălțime mai mare de 3.5 metri. De exemplu, dacă un autocamion are o înălțime de până la 3.5 metri îi este permis accesul, dacă înălțimea acestuia depășea 3.5 metri accesul îi era interzis.
Întrebare: În ce ordine vor trece autovehiculele prin intersecția prezentată?
Imagine: Imaginea prezintă o intersecție nesemaforizată, văzută de sus. Un autoturism albastru, aflat în dreapta, intenționează să vireze la stânga. Un autoturism roșu, aflat la dreapta și un autoturism verde, aflat jos, intenționează să meargă înainte. Autoturismul albastru și autoturismul roșu au în dreptul lor un indicator triunghiular, cu margini roșii, care le impune să cedeze trecerea celorlalte vehicule.
Variante de răspuns:
Roșu, verde albastru
Verde, roșu, albastru
Albastru, verde, roșu
Răspuns corect: Verde, roșu, albastru
Explicație: Intersecția este dirijată cu indicatoare de reglementare de prioritate, autovehiculul roșu și cel albastru întâlnesc indicatorul „Cedează trecerea” și au obligația de a ceda trecerea autovehiculului verde, în acest caz autovehiculul verde trece primul, deoarece se afla pe drumul cu prioritate. Între autovehiculul roșu și cel albastru s-a creat o situație de egalitate, situație în care se va aplica regula priorității de dreapta, autovehiculul albastru, virând către stânga, are obligația de a-i acorda prioritate autovehiculului roșu deoarece acesta îi vine din partea dreaptă. Ordinea de trecere va fi următoarea: autovehiculul verde, urmat de autovehiculul roșu, iar ultimul va trece autovehiculul albastru.
Întrebare: Ce semnifică indicatorul?
Imagine: Imaginea prezintă un drum care nu este deschis circulației publice, cu indicatorul circular cu margini roșii, cu fundal alb, care interzice accesul tuturor vehiculelor în ambele sensuri 'Acces interzis'.
Variante de răspuns:
Interzice circulația în ambele sensuri a autovehiculelor
Interzice circulația în ambele sensuri a motocicletelor și motoretelor
Interzice circulația în ambele sensuri a tuturor vehiculelor
Răspuns corect: Interzice circulația în ambele sensuri a tuturor vehiculelor
Explicație: Indicatorul se numește “Accesul interzis în ambele sensuri”, acest indicator se instalează pe drumurile care nu sunt deschise circulației publice și interzice circulația tuturor vehiculelor în ambele sensuri. Acestui indicator i se poate atașa si un panou adițional pe care se precizează categoriile de autovehicule care fac excepție de la această interzicere sau un panou adițional cu inscripția „Cu excepția riveranilor”.
Întrebare: Principala cauză a exploziei pneului în timpul mersului este:
Imagine: Imaginea prezintă un vehicul staționat pe partea dreaptă a drumului, alături de doi oameni care efectuează reparații.
Variante de răspuns:
Umflarea insuficientă
Umflarea exagerată
Uzura moderată
Răspuns corect: Umflarea exagerată
Explicație: Dacă pneul are o presiune insuficientă, anvelopa se deformează permanent, se încălzește excesiv, se uzează pe marginile suprafeței de rulare și apar crăpături în șanțurile profilului. În timp poate duce la explozia pneului, dar nu este principala cauză. Un pneu umflat exagerat este foarte vulnerabil în timpul mersului. Datorită presiunii mari, a loviturilor, a forțelor centrifuge, precum și a temperaturii, armătura acestuia poate ceda și pneul va exploda. Prin urmare, principala cauză a exploziei pneului în timpul mersului este umflarea exagerată. O uzură moderată a pneurilor nu prezintă pericol de explozie, mai ales dacă pneul este utilizat corespunzător. Presiunea recomandată este indicată pe interiorul clapetei rezervorului de combustibil, pe banda interioara a portierei din partea șoferului, în manualul autovehiculului, sau în compartimentul motorului. Există două valori de presiune recomandate, una pentru cazul în care mașina este încărcată la greutatea maximă sau pe autostradă și alta pentru călătoriile cu încărcarea la greutatea normală.
Întrebare: Pentru a folosi telefonul mobil, atunci când nu aveți un sistem de tip „mâini libere“:
Imagine: Imaginea prezintă un drum expres cu indicatorul dreptunghiular verde, pe care scrie 'Spațiu servicii' cu alb în partea de sus și '3000 m' metri în partea de jos, indicând faptul că în 3000 de metri va apărea un spațiu de servicii. În mijlocul său sunt mai multe chenare albe, alături de un chenar albastru pe care scrie P cu alb, indicând faptul că spațiul de servicii conține o parcare.
Variante de răspuns:
Opriți pe banda de staționare
Opriți în parcarea din zona complexului de servicii
Telefonul poate fi folosit fără restricții
Răspuns corect: Opriți în parcarea din zona complexului de servicii
Explicație: Conducătorilor de vehicule le este interzis ca în timpul conducerii să utilizeze telefoane mobile, acestea pot fi folosite doar dacă sunt dotate cu dispozitive de tip “mâini libere”. Prin urmare, în lipsa dispozitivelor de tip “mâini libere”, pentru folosirea telefonului mobil este nevoie să opriți autovehiculul. Oprirea pe banda de staționare (denumirea corectă este banda de urgență) a autostrăzilor fiind interzisă (excepție făcând cazurile de urgență, justificate), trebuie să opriți în parcarea din zona complexului de servicii care urmează.
Întrebare: În ce ordine trec prin intersecția prezentată cele trei autovehicule?
Imagine: Imaginea reprezintă o intersecție nesemaforizată, văzută de sus, cu trei autoturisme de culori diferite (verde, roșu, și albastru). Drumurile de jos și din stânga au un indicator de prioritate romboidal, cu margine albă și fundal galben, iar drumurile de sus și din dreapta au un indicator triunghiular cu margini roșii, care le indică să cedeze trecerea. Toate indicatoarele au sub câte un panou adițional care arată configurația intersecției și direcția drumului prioritar, adică că drumul care începe de jos și continuă spre stânga . Drumul prioritar urmează o curbă în stânga jos. Autoturismul verde, aflat în partea de sus a imaginii, intenționează să meargă înainte. Autoturismul roșu, aflat în dreapta, semnalizează intenția de a vira la stânga. Autoturismul albastru, aflat jos, semnalizează intenția de a vira la stânga.
Variante de răspuns:
Albastru, roșu, verde
Albastru, verde, roșu
Roșu, albastru, verde
Răspuns corect: Albastru, verde, roșu
Explicație: Această intersecție este dirijată cu indicatoare de reglementare de prioritate, sub fiecare indicator se găsește instalat un panou adițional care indică direcția drumului cu prioritate. Linia îngroșată indică direcția drumului cu prioritate. Pe drumul cu prioritate circulă autovehiculul albastru și are prioritate de trecere față de cele două autovehicule care întâlnesc indicatorul „Cedează trecerea”, deci primul va trece autovehiculul albastru. Între autovehiculul verde și cel roșu s-a creat o situație de egalitate, ambele întâlnind indicatorul „Cedează trecerea”, situație în care se va aplica regula priorității de dreapta. Autovehiculul roșu îi va ceda trecerea autovehiculului verde deoarece acesta îi vine din partea dreaptă. Ordinea de trecere este următoarea: autovehiculul albastru, urmat de autovehiculul verde, iar ultimul prin intersecție va trece autovehiculul roșu.
Întrebare: Ce vă este interzis în această situație?
Imagine: Imaginea prezintă o situație din perspectiva unui șofer, pe un drum urban cu indicatorul triunghiular cu margini roșii, având o linie dreaptă verticală în dreapta sa și o linie verticală care se frânge în mijloc, ce avertizează faptul că drumul va fi îngustat pe partea stângă. Șoferul se află pe partea stângă. Drumul are și marcaj transversal cu linie discontinuă. 
Variante de răspuns:
Să opriți sau să staționați
Să depășiți alte vehicule, cu excepția bicicletelor sau a căruțelor
Să călcați marcajul aplicat pe carosabil
Răspuns corect: Să opriți sau să staționați
Explicație: În această situație întâlniți indicatorul “Drum îngustat pe partea stângă”, la întâlnirea acestui indicator manevrele de oprire, staționare, mers înapoi și întoarcere sunt interzise pe porțiunea de drum îngustat. Manevra de depășire este permisă. Manevra de depășire nu se interzice pe acest sector de drum. Nu se interzice încălcarea marcajului deoarece acesta este cu linie discontinuă.
Întrebare: Autoturismul din imagine a parcat regulamentar?
Imagine: Imaginea prezintă un indicator dreptunghiular albastru, pe care scrie cu alb P și are un desen cu o mașină aflată deasupra unei linii albe, care indică faptul că parcarea este permisă, cât timp mașina este parcată paralel cu drumul și cu toate roțile pe trotuar. Sub el se află un panou adițional, dreptunghiular, cu o săgeată neagră îndreptată în sus, care arată faptul că zona de parcare începe după indicator. O mașină este parcată, înaintea indicatorului, cu roțile pe trotuar și paralel cu drumul.
Variante de răspuns:
Da, deoarece este parcat în întregime pe trotuar
Nu, deoarece se află în afara zonei în care parcarea este permisă
Da, deoarece respectă atât semnificația indicatorului, cât și a semnului adițional
Răspuns corect: Nu, deoarece se află în afara zonei în care parcarea este permisă
Explicație: Indicatorul din imagine se numește „Parcare” și permite parcarea vehiculelor, însă desenul de pe acest indicator precizează că acestea vor fi parcate paralel cu drumul și cu toate roțile pe trotuar, iar panoul adițional instalat sub indicator precizează începutul zonei unde parcarea este permisă. Autoturismul a respectat indicațiile înscrise pe indicator, parcând cu toate roțile pe trotuar dar nu a respectat semnificația panoului adițional și a parcat în afara zonei în care parcarea este permisă, deci a parcat neregulamentar.
Întrebare: Polițistul din intersecție semnalizează conducătorul auto să mărească viteza. Cum trebuie să procedeze acesta?
Imagine: Imaginea prezintă o intersecție semaforizată dirijată de un polițist rutier. Un autoturism roșu este situat în fața polițistului. Autoturismul se află în fața unui semafor roșu, dar polițistul își mișcă brațul stâng circular, indicându-i să mărească viteza de deplasare.
Variante de răspuns:
Să respecte semnalul polițistului
Să aștepte lumina verde a semaforului
Să acorde prioritate, apoi să își continue deplasarea
Răspuns corect: Să respecte semnalul polițistului
Explicație: Semnalele, indicațiile și dispozițiile polițistului rutier se vor respecta cu prioritate, indiferent de situație. Polițistul rutier adresează un semnal de mărire a vitezei iar conducătorul autoturismului este obligat să respecte semnificația semnalului adresat de acesta și să mărească viteza de deplasare, chiar dacă semaforul indică culoarea roșie.